

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.14 | 2024. gada 26 .septembrī |

**23.**

# Par grozījumiem Ogres novada pašvaldības domes 2020. gada 06. novembra lēmumā „Par zemes vienības ar kadastra apzīmējumu 7494 013 0033 daļas

**nodošanu apakšnomā”**

# 

Likuma „Par interešu konflikta novēršanu valsts amatpersonu darbībā” 8.1 panta 4.1 daļa noteic, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura lemj par atļauju savienot valsts amatpersonas amatu ar citiem amatiem, tad nav nepieciešamas citas atļaujas attiecīgo amatu savstarpējai savienošanai.

# Precizējot informāciju par Ogres novada pašvaldības valsts amatpersonu amatu savienošanu, nepieciešams papildināt Ogres novada pašvaldības domes 2020. gada 06. novembra lēmuma „Par zemes vienības ar kadastra apzīmējumu 7494 013 0033 daļas nodošanu apakšnomā” (Nr.23; 14.§) lemjošās daļas 3.1. un 3.2.punktu.

Pamatojoties uz Pašvaldību likuma 10. panta pirmās daļas 21. punktu un likuma “[Par interešu konflikta novēršanu valsts amatpersonu darbībā](https://likumi.lv/ta/id/61913-par-interesu-konflikta-noversanu-valsts-amatpersonu-darbiba#_blank)” 8.1 panta 4.1 daļu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Izdarīt grozījumus Ogres novada pašvaldības 2020. gada 06. novembra lēmuma „Par zemes vienības ar kadastra apzīmējumu 7494 013 0033 daļas nodošanu apakšnomā” (Nr.23; 14.§) lemjošajā daļā, izsakot 3.1. un 3.2. punktu šādā redakcijā:

„3.1. Ogres novada pašvaldības centrālās administrācijas “Ogres novada pašvaldība” darbības risku vadītāju Aivu Ormani, atļaujot viņai savienot Ogres novada pašvaldības tarifu komisijas priekšsēdētājas, Atlīdzības noteikšanas komisijas locekles, Ogres novada pašvaldības īpašuma objektu izsoles komisijas locekles un Ogres novada pašvaldības administratīvās komisijas locekles amatu ar amatu Zemes vienības daļas apakšnomas izsoles komisijā. Ogres novada pašvaldības dome ir izvērtējusi paredzēto amatu savienošanu un konstatē, ka amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

3.2. Ogres novada pašvaldības centrālās administrācijas “Ogres novada pašvaldība” Nekustamo īpašumu pārvaldes nodaļas Nekustamā īpašuma nodokļu speciālisti Sarmīti Kirhneri, atļaujot viņai savienot Ogres novada pašvaldības domes deputātes un Darījumu ar lauksaimniecības zemi izvērtēšanas komisijas locekles amatu ar amatu Zemes vienības daļas apakšnomas izsoles komisijā. Ogres novada pašvaldības dome ir izvērtējusi paredzēto amatu savienošanu un konstatē, ka amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.”.

1. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)